PMIndiaData/PMIndiaSum huggingface dataset:
தமிழ் நாட்டில் பலத்த மழைக் காரணமாக உயிர் இழந்தவர்கள் குடும்பத்தினருக்கு பிரதமர் இரங்கல்

தமிழ் நாட்டில் பலத்த மழைக் காரணத்தினால் உயிர் இழந்தவர்கள் குடும்பத்தினருக்கு பிரதமர் திரு. நரேந்திர மோடி இரங்கல் தெரிவித்துள்ளார். அவர் இரங்கல் செய்தியில் கூறியதாவது: தமிழ் நாட்டின் சில பகுதிகளில் பலத்த மழையால் உயிர் இழந்தவர்கள் குடும்பத்திற்கு என் ஆழ்ந்த இரங்கல்கள். உயிரிழந்தவர்களின் குடும்பத்தினருடன் எனது நினைவுகள் உள்ளது என்று பிரதமர் கூறியுள்ளார்.
ஆஸ்திரேலிய பிரதமராக மால்கம் டர்ன்புல் பதவியேற்பு – பிரதமர் வாழ்த்து

ஆஸ்திரேலிய பிரதமராக திரு. மால்கம் டர்ன்புல் பதவியேற்றதை முன்னிட்டு பிரதமர் திரு. நரேந்திர மோடி ஆஸ்திரேலிய பிரதமரை தொலைபேசி மூலம் தொடர்பு கொண்டு அவரிடம் பேசி தனது வாழ்த்துகளை தெரிவித்துள்ளார். “பிரதமர் மால்கம் டர்ன்புலும் நானும் சிறிது நேரத்திற்கு முன்பு பேசினோம். எனக்கு பிறந்த நாள் வாழ்த்து தெரிவித்த அவருக்கு, நான் என் நன்றியை தெரிவித்துக் கொண்டேன். திரு. டோனி அபோட்டிடம் பேசிய நான், இந்தியா ஆஸ்திரேலியா இடையேயான உறவை மேம்படுத்த அவர் எடுத்துவரும் முயற்சிகளை நான் பாராட்டினேன்” என்று பிரதமர் கூறியுள்ளார். •••••••
பிரதமர் சத்திஸ்கர், ஒடிசா, மேற்கு வங்க மாநிலங்களுக்கு பிரதமர் நாளை பயணம் செல்கிறார்.

பிரதமர் திரு நரேந்திர மோடி நாளை சத்திஸ்கர் மாநிலத்தின் நயா ராய்ப்பூரில் பிரதான் மந்திரி வீட்டு வசதி திட்டத்தின் கீழ் கட்டப்படவுள்ள வீடுகளுக்கான அடிக்கல்லை நாட்டித் தொடங்கி வைப்பார். சத்திஸ்கர் மாநிலத்தின் ராஜ்நந்த்காவுன் மாவட்டத்தில் உள்ள குருபாட் என்ற இடத்தில் ஷ்யாமா பிரசாத் முகர்ஜி ரூர்பன் இயக்கத்தையும் பிரதமர் துவக்கி வைக்க உள்ளார். இந்தியாவில் உள்ள மாநிலங்கள், யூனியன் பிரதேசங்கள் அனைத்திலும் கிராமப்புற வளர்ச்சிக்கான தொகுப்பு மையங்களை வளர்த்தெடுப்பதை நோக்கமாகக் கொண்டதே இந்த இயக்கமாகும். அந்தப் பகுதியின் ஒட்டுமொத்த வளர்ச்சியைத் தூண்டிவிடுவதாக இந்த இயக்கம் இருக்கும். பொருளாதார நடவடிக்கைகள், திறன் வளர்க்கும் பயிற்சிகள், உள்ளூரில் நிறுவன திறனை மேம்படுத்துவது, கட்டமைப்பு வசதிகளை வழங்குவது ஆகியவற்றின் மூலம் இந்த தொகுப்பு மையங்கள் வளர்த்தெடுக்கப்படும். பிரதமர் திரு நரேந்திர மோடி அவர்கள் ஒடிசா மாநிலத்தின் பர்கார் என்ற இடத்தில் ஒரு பொதுக்கூட்டத்திலும் கலந்து கொள்ளவிருக்கிறார். பிரதமர் நாளை மாலை கொல்கத்தாவில் கவுடியா இயக்கம், மடம் ஆகியவற்றின் நூற்றாண்டு விழாக் கொண்டாட்டத்தின் துவக்க விழாவிலும் பங்கேற்கவிருக்கிறார்.
புதுதில்லியில் உள்ள மத்திய அமைச்சர் சர்பானந்தா சோனோவால் இல்லத்தில் நடைபெறும் பிஹு கொண்டாட்டங்களில் பிரதமர் கலந்து கொள்கிறார்

புதுதில்லியில் உள்ள மத்திய அமைச்சர் சர்பானந்தா சோனோவால் இல்லத்தில் நடைபெற்ற பிஹு கொண்டாட்டத்தில் பிரதமர் திரு நரேந்திர மோடி கலந்து கொண்டார். பிரதமரின் டுவிட்டர் செய்தியில்; "எஎனது அமைச்சரவையில் சக அமைச்சரான சர்பானந்த் சோனோவால் அவர்களின் இல்லத்தில் நடைபெற்ற துடிப்புமிக்க பிஹு கொண்டாட்டங்களில் கலந்து கொண்டேன். அசாமின் துடிப்பான கலாச்சாரத்தால் இந்தியா பெருமை கொள்கிறது." என்று தெரிவித்துள்ளார். மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819440
ஐரோப்பா மற்றும் வெளிநாடுகளுக்கான பிரான்ஸ் அமைச்சர் பிரதமரை சந்தித்தார்.

ஐரோப்பா மற்றும் வெளிநாடுகளுக்கான பிரான்ஸ் அமைச்சர் திரு ஜீன் ஏவ்ஸ் லீ டிரையன் பிரதமர் திரு நரேந்திர மோடியை இன்று (15.12.2018) சந்தித்தார். பிரான்ஸில் உள்ள ஸ்டார்ஸ்பர்கில் அண்மையில் நடந்த பயங்கரவாதத் தாக்குதலில் உயிரிழந்தோருக்குத் தமது நெஞ்சார்ந்த அனுதாபங்களைப் பிரதமர் வெளிப்படுத்தினார். பயங்கரவாதத்திற்கு எதிரான போராட்டத்தில் பிரான்சுடன் இந்தியா நிற்கும் என்றும் அவர் கூறினார். 2018 மார்ச் மாதத்தில் பிரான்ஸ் அதிபர் திரு மேக்ரான் அரசுமுறைப் பயணமாக இந்தியாவுக்கு வருகை தந்ததையும், அண்மையில் அர்ஜென்டினாவில் ஜி 20 உச்சிமாநாட்டிற்கு இடையே தாங்கள் கலந்துரையாடியதையும் பிரதமர் கனிவுடன் நினைவுகூர்ந்தார். இருதரப்பு உறவுகளில் அண்மையில் ஏற்பட்டுள்ள முன்னேற்றங்களையும், பிராந்திய மற்றும் உலகப் பிரச்சினைகளில் பிரான்ஸ் நாட்டின் அணுகுமுறை பற்றியும் பிரதமரிடம் திரு லீ டிரையன் எடுத்துரைத்தார். பாதுகாப்பு, விண்வெளி, பயங்கரவாத எதிர்ப்பு, கடற்பகுதிப் பாதுகாப்பு, ஆக்கத்திற்கான அணுசக்தி ஒத்துழைப்பு உட்பட அனைத்துத் துறைகளிலும் இருதரப்பு உறவுகள் வலுப்பட்டு வருவதைப் பிரதமர் வரவேற்றார்.
ஹந்த்வாராவில் வீர மரணமடைந்த பாதுகாப்பு படை வீரர்களுக்கு பிரதமர் அஞ்சலி செலுத்தினார்

ஜம்மு காஷ்மீரின் ஹந்த்வாராவில் வீர மரணமடைந்த துணிவுமிக்க சிப்பாய்களுக்கும் பாதுகாப்பு படை வீரர்களுக்கும் பிரதமர் திரு. நரேந்திர மோடி அஞ்சலி செலுத்தினார் “ஹந்த்வாராவில் வீர மரணமடைந்த துணிவுமிக்க சிப்பாய்களுக்கும் பாதுகாப்பு படை வீரர்களுக்கும் அஞ்சலிகள். அவர்களின் வீரமும், தியாகமும் என்றும் மறக்கப்படாது. நாட்டுக்காக உச்சபட்ச அர்ப்பணிப்போடு சேவை புரிந்த அவர்கள், மக்களை காப்பாற்ற ஓய்வின்றி உழைத்தனர். அவர்களின் குடும்பத்தினருக்கும் நண்பர்களுக்கும் இரங்கல்கள்,” என்று பிரதமர் கூறினார்.
லண்டன் பயங்கரவாத தாக்குதல் குறித்து பிரதமர் வருத்தம்

லண்டனில் நடத்தப்பட்ட பயங்கரவாத தாக்குதல் குறித்து பிரதமர் திரு நரேந்திர மோடி வருத்தம் தெரிவித்துள்ளார். “லண்டனில் நடத்தப்பட்டுள்ள பயங்கர தாக்குதல் மிகுந்த அதிர்ச்சி அளிக்கிறது. இந்த தாக்குதலில் பாதிக்கப்பட்டவர்கள் மற்றும் அவர்களது குடும்பத்தினர் மீது நமது சிந்தனைகள் மற்றும் பிரார்த்தனைகள் உள்ளன. இந்தக் கடினமான தருணத்தில் பயங்கரவாதத்துக்கு எதிரான போரில் இந்தியா இங்கிலாந்துக்கு துணையாக நிற்கும்” என்று பிரதமர் குறிப்பிட்டுள்ளார்.
இந்தயா மற்றும் ஐக்கிய அரபு எமிரேட்டுடன், இணைய குற்றங்கள் மற்றும் இணையம் தொடர்பான தொழில்நுட்ப ஒத்துழைப்புக்கான புரிந்துணர்வு ஒப்பந்தம்.

பிரதமர் திரு நரேந்திர மோடி தலைமையிலான மத்திய அமைச்சரவை, இந்தியா மற்றும் ஐக்கிய அரபு எமிரேட்ஸ் இடையே, இணைய தொழில்நுட்ப ஒத்துழைப்பு மற்றும் இணைய குற்றங்களை தடுத்தல் தொடர்பாக கடந்த மாதம் கையெழுத்தான புரிந்துணர்வு ஒப்பந்தத்துக்கு ஏற்பளித்தது. இந்த ஒப்பந்தம் இணைய குற்றங்களை கையாளுவது தொடர்பாக இரு நாடுகளுக்கிடையே ஒத்துழைப்பை அதிகரிக்கும். இரு நாடுகளும், இணையம் தொடர்பாகவும், அனைத்து வடிவிலான இணைய குற்றங்களை தகவல் பரிமாற்றம், ஒத்துழைப்பு, இணைய குற்றப் புலனாய்வில் பயிற்சி ஆகியவற்றில் ஒத்துழைப்பு மேற்கொள்ளும். இதற்கான அதிகார அமைப்பாக மத்திய உள்துறை அமைச்சகம் இந்திய தரப்பில் இருந்து இந்த ஒப்பந்தம் செயல்படுத்தப்படுவதை கண்காணிக்கும். ஐக்கிய அரபு எமிரேட்டுகள் தரப்பில், கிரிமினல் செக்யூரிட்டி, உள்நாட்டு பாதுகாப்பு, மற்றும் நாட்டு பாதுகாப்பு, தீவிரவாதம், மற்றும் மரபுசாரா ஆயுதம் தொடர்பான குற்றங்கள் துறையின் இயக்குநர் பொறுப்பாக இருப்பார். இணையத்தில் தொடர்ந்து அதிகரித்து வரும் ஆபத்துகளில் இருந்து மக்களை காப்பாற்றுவதற்காகவே, இந்தியா மற்றும் ஐக்கிய அரபு எமிரேட் ஆகிய இரு நாடுகளும் இக்குற்றங்களை தடுக்க இணைந்து செயல்படுவது என்று முடிவெடுத்துள்ளன.
மக்கள் மருந்தக தினமான 7.3.2020 அன்று மக்கள் மருந்தக திட்ட மையங்களுடன் பிரதமர் கலந்துரையாடல்

2020 மார்ச் 7ஆம் தேதி அன்று மக்கள் மருந்தக தின கொண்டாட்டங்களில் பிரதமர் திரு. நரேந்திர மோடி புதுதில்லியிலிருந்து காணொளி மூலம் பங்கேற்கிறார். அப்போது பிரதமரின் பாரத மக்கள் மருந்தக திட்ட மையங்கள் ஏழுடன் பிரதமர் கலந்துரையாடுகிறார். இந்தத் திட்டத்திற்கு உத்வேகம் அளிக்கவும், அதன் சாதனைகளை கொண்டாடவும் மார்ச் 7ஆம் தேதி மக்கள் மருந்தக திட்ட தினமாக நாடெங்கும் கொண்டாடப்படவுள்ளது. தேர்ந்தெடுக்கப்பட்ட மக்கள் மருந்தக உரிமையாளர்கள் மற்றும் பயனாளிகளுடன் பிரதமர் கலந்துரையாடுகிறார். இது தொடர்பாக பிரதமர் தூர்தர்ஷன் மூலம் வெளியிடும் செய்தியினை, அனைத்து மக்கள் மருந்தகங்களிலும் ஒளிபரப்பு செய்யப் பார்க்கலாம். தேர்ந்தெடுக்கப்பட்ட மக்கள் மருந்தகங்களில் இந்தத் திட்டம் குறித்து மருத்துவர்கள், ஊடகத்தினர், மருந்தாளுனர்கள், பயனாளிகள் குழுவினரின் விவாத நிகழ்ச்சியும் நடைபெறும். உத்தரப்பிரதேசம் வாரணாசியில் உள்ள பிரதமர் பாரத மருந்தக திட்ட மையத்தில் மத்திய ரசாயனப்பொருட்கள், உரங்கள் துறை அமைச்சர் திரு D V சிவானந்த கவுடா பங்கேற்கிறார். ஜம்மு-காஷ்மீரில் புல்வாமா என்ற இடத்தில் உள்ள பிரதமர் பாரத மருந்தக திட்ட மையத்தில், கப்பல் போக்குவரத்து மற்றும் ரசாயனப்பொருட்கள், உரங்கள் துறை இணையமைச்சர் திரு. மன்சுக் லஷ்மண்பாய் மண்டாவியா பங்கேற்கிறார். நாட்டின் 700 மாவட்டங்களில் அமைக்கப்பட்டுள்ள 6,800 கடை மக்கள் மருந்தக மையங்கள் உலகின் மிகப்பெரிய சில்லரை மருந்து விற்பனை கட்டமைப்பாக விளங்குகின்றன. 2019-20 நிதியாண்டில் இவற்றின் விற்பனை ரூ.390 கோடியை மிஞ்சியது. இவற்றின் செயல்பாடுகளால் சாமானிய மக்களுக்கு மொத்தம் சுமார் ரூ.2200 கோடி சேமிக்கப்பட்டுள்ளது. இந்தத் திட்டம் சிறந்த, நிலையான, நல்ல வருவாய் உள்ள சுய வேலைவாய்ப்புக்கு ஆதாரமாக விளங்குகிறது.
பிரதமர் அக்டோபர் 2 ஆம் தேதி ஜல் ஜீவன் இயக்க கிராம பஞ்சாயத்துகள் மற்றும் பானி சமிதிகளுடன் (தண்ணீர் வழங்கும் குழுக்கள்) உரையாட உள்ளார்

பிரதமர் திரு.நரேந்திர மோடி, ஜல் ஜீவன் இயக்க கிராம பஞ்சாயத்துகள் மற்றும் தண்ணீர் வழங்கும் குழுக்களுடன் (பானி சமிதி) / கிராம தண்ணீர் மற்றும் சுகாதார குழுக்களுடன் (VWSC) 2021 அக்டோபர் 2 ஆம் தேதி காலை 11 மணிக்கு காணொளிக் காட்சி வாயிலாக உரையாடுகிறார். பயனாளர்களிடையே விழிப்புணர்வை மேம்படுத்துவதற்காகவும், இத்திட்டத்தின்கீழ் அதிக வெளிப்படைத்தன்மை, பொறுப்புணர்வுக்கான ஜல் ஜீவன் இயக்க செயலியை பிரதமர், அறிமுகப்படுத்துகிறார். இந்தியாவில் அல்லது வெளிநாடுகளில் வசிக்கும் எந்தவொரு தனிநபர், நிறுவனம், பெருநிறுவனம் அல்லது வசதிபடைத்தவர்கள், ஒவ்வொரு கிராமப்புற வீடு, பள்ளி, அங்கன்வாடி மையம், ஆசிரமங்கள் மற்றும் பிற பொது நிறுவனங்களுக்கு குழாய் வழி தண்ணீர் இணைப்பை வழங்குவதற்கு பங்களிப்பு செய்யக்கூடிய தேசிய ஜல் ஜீவன் நிதி திரட்டலையும் பிரதமர் தொடங்கி வைப்பார். நாடு தழுவிய கிராமசபைகளும் ஜல் ஜீவன் இயக்கத்தில் பங்கு பெறும். கிராமசபைகள் கிராம தண்ணீர் வழங்கல் அமைப்புகளின் திட்டமிடல் மற்றும் மேலாண்மை பற்றி விவாதிப்பதோடு நீண்ட கால தண்ணீர் பாதுகாப்பிற்கும் வேலை செய்யும். தண்ணீர் வழங்கும் குழுக்கள் கிராமப்புற தண்ணீர் மற்றும் துப்புரவு குழுக்கள் பற்றி கிராம தண்ணீர் வழங்கு அமைப்புகளின் திட்டமிடல், செயல்படுத்தல், மேலாண்மை, செயல்பாடு மற்றும் பராமரிப்பில் தண்ணீர் வழங்கும் குழுக்கள் (பானி சமிதி) முக்கியப் பங்கு வகிக்கிறது. இதன் மூலம் ஒவ்வொரு வீட்டிற்கும் சீராக நீண்டகால அடிப்படையில் சுத்தமான தண்ணீரை குழாய் மூலம் வழங்குகிறது. 6 லட்சத்துக்கும் மேற்பட்ட கிராமங்களில், சுமார் 3.5 லட்சம் கிராமங்களில் தண்ணீர் வழங்கும் குழுக்கள் (பானி சமிதி)/ கிராமப்புற தண்ணீர் மற்றும் துப்புரவு குழுக்கள் அமைக்கப்பட்டுள்ளன. 7.1 லட்சத்துக்கும் மேற்பட்ட பெண்களுக்கு கள பரிசோதனை கருவிகளைப் பயன்படுத்தி நீரின் தரத்தை பரிசோதிக்க பயிற்சி அளிக்கப்பட்டுள்ளது. ஜல் ஜீவன் இயக்கம் பற்றி பிரதமர் ஒவ்வொரு வீட்டிற்கும் சுத்தமான தண்ணீரை குழாய் மூலம் வழங்க 15 ஆகஸ்ட், 2019 அன்று, ஜல் ஜீவன் இயக்கத்தை அறிமுகம் செய்தார் அந்த இயக்கம் தொடங்கிய நேரத்தில், 3.23 கோடி (17%) கிராமப்புற வீடுகளுக்கு மட்டுமே குழாய் வழி குடிநீர் இணைப்பு வழங்கப்படுகிறது. கடந்த இரண்டு ஆண்டுகளில், கோவிட் -19 தொற்றுநோய் நெருக்கடி இருந்தபோதிலும், 5 கோடிக்கும் அதிகமான வீடுகளுக்கு குழாய் வழி தண்ணீர் இணைப்புகள் வழங்கப்பட்டுள்ளன. இன்றுவரை, சுமார் 8.26 கோடி (43%) கிராமப்புற குடும்பங்கள் தங்கள் வீடுகளில் குழாய் வழி தண்ணீர் விநியோகத்தைப் பெற்றுள்ளன. 78 மாவட்டங்கள், 58 ஆயிரம் கிராம பஞ்சாயத்துகள் மற்றும் 1.16 லட்சம் கிராமங்களில் உள்ள ஒவ்வொரு கிராமப்புற வீடுகளும் குழாய் வழி தண்ணீர் விநியோகத்தைப் பெறுகின்றன. இதுவரை, 7.72 லட்சம் (76%) பள்ளிகள் மற்றும் 7.48 லட்சம் (67.5%) அங்கன்வாடி மையங்களில் குழாய் வழி தண்ணீர் இணைப்பு வழங்கப்பட்டுள்ளது. 'அனைவரின் ஆதரவு, அனைவரின் வளர்ச்சி,அனைவரின் நம்பிக்கை, அனைவரின் முயற்சி 'மற்றும்' அடிமட்டத்திலிருந்து தொடங்குவது போன்ற அணுகுமுறையைப் பின்பற்றுவதன் மூலம் பிரதமரின் தொலைநோக்குப் பார்வையை நிறைவேற்ற, ஜல் ஜீவன் இயக்கம் மாநிலங்களுடன் இணைந்து 3.60 லட்சம் கோடி ரூபாயில் தொடங்கப்பட்டது. மேலும், 2021-22 முதல் 2025-26 வரையிலான காலகட்டத்தில் கிராமங்களில் தண்ணீர் மற்றும் சுகாதாரத்திற்காக 15 வது நிதி ஆணையத்தின் கீழ் பஞ்சாயத் ராஜ் அமைப்புகளுக்கு 1.42 லட்சம் கோடி நிதி ஒதுக்கப்பட்டுள்ளது.
தேர்வு குறித்த உரையாடலில் அனைவரும் பங்கேற்குமாறு பிரதமர் வலியுறுத்தியுள்ளார்

நடப்பாண்டில் தேர்வு குறித்த உரையாடல் நடைபெறும் தேதி இன்று அறிவிக்கப்பட்டது. இந்த தனித்துவமான உரையாடலில் அனைவரும் பங்கேற்குமாறு பிரதமர் கேட்டுக் கொண்டுள்ளார். இது குறித்து பிரதமர் வெளியிட்டுள்ள ட்விட்டர் பதிவில்: “தேர்வு குறித்த உரையாடல் நிகழ்ச்சி மிகவும் உற்சாகமுடையதாகவும், தேர்வை பதட்டமின்றி எவ்வாறு எதிர்கொள்வது என்பது குறித்து விவாதிப்பதற்கான வாய்ப்பாக அமைந்து தேர்வு எழுதுவோருக்கு ஆதரவாக இருக்கிறது. இம்மாதம் 27-ந் தேதி நடைபெறவுள்ள இந்நிகழ்ச்சியை நான் எதிர்நோக்கியுள்ளேன். இந்த தனித்துவமான உரையாடலில் அனைவரும் பங்கேற்குமாறு உங்களை வலியுறுத்துகிறேன்” என்று குறிப்பிட்டுள்ளார்.
2014 ம் ஆண்டின் இந்திய காவல் பணிக்கு தேர்வு செய்யப்பட்டுள்ள  பயிற்சி அலுவலர்கள் பிரதமருடன் சந்திப்பு

நூற்றுக்கும் மேற்ப்பட்ட 2014ம் ஆண்டு தொகுப்பைச் சேர்ந்த இந்திய காவல் பணிக்கு (ஐ.பி.எஸ்.) தேர்வு செய்யப்பட்டுள்ள பயிற்சி அலுவலர்கள் பிரதமர் திரு நரேந்திர மோடியை அவர் இல்லத்தில் இன்று சந்தித்தனர். பயிற்சி பெரும் அலுவலர்களுடன் கலந்துரையாடிய பிரதமர் கூறியவாது:- சீருடை அதிகாரத்தின் சின்னமாக உள்ளது. இந்த அதிகாரம் சாதாரண மனிதனுக்கும் அதிகாரம் அளிக்கும் வகையில் பயன்பட வேண்டும் என்பதை உறுதி செய்ய வேண்டும். நாட்டிற்காக பணிபுரியும் அரிய வாய்ப்பு உங்களுக்கு கிடைத்துள்ளது. உங்களின் உறுதிமொழியில் எந்த விதமான சமரசமும் இருக்க கூடாது என்று கூறியுள்ளார். தேசிய பாதுகாப்பு ஆலோசகர் திரு அஜீத் தோவல் இந்த கலந்துரையாடலில் பங்கேற்றார்.
மணிப்பூர் குடிநீர் விநியோகத் திட்டத்திற்கு, ஜூலை 23-ந் தேதியன்று பிரதமர் அடிக்கல் நாட்டவுள்ளார்

பிரதமர் திரு.நரேந்திர மோடி, மணிப்பூர் குடிநீர் விநியோகத் திட்டத்திற்கு 2020 ஜூலை 23-ந் தேதியன்று காணொலிக் காட்சி வாயிலாக அடிக்கல் நாட்ட உள்ளார். இந்த நிகழ்வில் மணிப்பூர் மாநில ஆளுனர், முதல்வர் மற்றும் அவரது அமைச்சரவை சகாக்கள், சட்டமன்ற, நாடாளுமன்ற உறுப்பினர்கள் ஆகியோர் இம்பாலில் இருந்து கலந்து கொள்கின்றனர். 2024 ஆம் ஆண்டுக்குள் நம் நாட்டில் உள்ள அனைத்து கிராமப்புற வீடுகளுக்கும், பாதுகாப்பான குடிநீரை போதுமான அளவில் வழங்க வேண்டும் என்பதை இலக்காகக் கொண்டு மத்திய அரசு, ஜல் ஜீவன் இயக்கத்தைத் துவக்கியது. மழைநீர் சேகரிப்பு, நீரை சேமிப்பது, வீடுகளில் பயன்படுத்திய நீரை சுத்திகரிப்பு செய்து திரும்பவும் பயன்படுத்துவது போன்ற பல்வேறு அம்சங்களும் இத்திட்டம் வாயிலாக செயல்படுத்தப்பட உள்ளன. ஜல் ஜீவன் இயக்கமானது, குடிநீருக்கான சமூகம் சார்ந்த அணுகுமுறையை அடிப்படையாகக் கொண்டது. விரிவான தகவல், கல்வி மற்றும் தகவல் தொடர்பு ஆகியவற்றை முக்கிய கூறுகளாகக் கொண்டது. குடிநீரை ஒவ்வொருவரின் முன்னுரிமையாக முன்னிறுத்தி, இதனை மக்கள் இயக்கமாக உருவாக்குவதே இந்தத் திட்டத்தின் நோக்கமாகும். இந்தியாவில் சுமார் 19 கோடி குடும்பங்கள் உள்ளன. இவற்றில் 24 சதவீதத்தினருக்கு மட்டுமே வீட்டு குடிநீர் குழாய் இணைப்புகள் தரப்பட்டுள்ளன. மாநில அரசுகள், உள்ளாட்சி அமைப்புகள் மற்றும் உள்ளூர் சமூகத்தினருடன் இணைந்து 14,33,21,049 குடும்பங்களுக்கு குடிநீர் குழாய் இணைப்புகளை வழங்குவதே ஜல் ஜீவன் இயக்கத்தின் குறிக்கோளாகும். மத்திய அரசு, 1,185 குடியிருப்புகளில் உள்ள 1,42,749 வீடுகளுக்கு, குடிநீர் குழாய் இணைப்புகளை அளிப்பதற்காக மணிப்பூர் மாநிலத்திற்கு நிதியுதவி அளித்துள்ளது. வடகிழக்கு பிராந்திய வளர்ச்சித் துறையிலிருந்து கூடுதல் நிதியைப் பெற்று மீதியுள்ள அனைத்து வீடுகளுக்கும் குடிநீர் குழாய் இணைப்பினை வழங்க மணிப்பூர் அரசு திட்டமிட்டுள்ளது. மணிப்பூர் குடிநீர் விநியோகத் திட்டம், கிரேட்டர் இம்பால் பகுதியில் மீதமிருக்கும் வீடுகள், 25 சிறு நகரங்கள், 1,731 கிராமப்புற குடியிருப்புகள் ஆகியவற்றுக்கு குடிநீர் குழாய் இணைப்புகளை வழங்குவதற்காகத் திட்டமிடப்பட்டுள்ளது. மணிப்பூர் மாநிலத்தில் 16 மாவட்டங்களில் உள்ள 2,80,756 வீடுகளுக்கு இணைப்புகள் வழங்கப்படும். இந்தத் திட்டம், 2024 ஆம் ஆண்டுக்குள் அனைத்து வீடுகளுக்கும் குடிநீர் என்ற இலக்கை அடைய மணிப்பூர் அரசுக்கு உதவும். புதிய வளர்ச்சி வங்கி அளித்துள்ள கடன் உதவியுடன், ரூ.3054.58 கோடி செலவில் இது செயல்படுத்தப்பட உள்ளது.
தூய்மை இந்தியா (ஊரக) இயக்கத்தின் 2-ஆம் கட்டத்திற்கு மத்திய அமைச்சரவை ஒப்புதல்

2024-25-ஆம் ஆண்டு வரையிலான தூய்மை இந்தியா (ஊரக) இயக்கத்தின் 2-ஆம் கட்டத்திற்குப் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இந்த இயக்கம் திறந்தவெளியில் மலம் கழிக்காத நிலைக்கு முக்கியத்துவம் அளிப்பதோடு அது நீடிப்பதற்கும் திட மற்றும் திரவக்கழிவு மேலாண்மைக்கும் முக்கியத்துவம் அளிக்கும். எவர் ஒருவரும் விடுபடாமல், அனைவரும் கழிப்பறையைப் பயன்படுத்துவதை இந்தத் திட்டம் உறுதி செய்யும். முந்தைய இயக்கம் போலவே செயல்படுத்தப்படவுள்ள 2-ஆம் கட்ட இயக்கத்துக்கு 2020-21 முதல் 2024-25 வரையிலான காலத்தில் மத்திய – மாநில அரசுகளின் பங்குகளையும் சேர்த்து மொத்த நிதித்தேவை ரூ.52,497 கோடி என மதிப்பிடப்பட்டுள்ளது. இத்துடன் 15-வது நிதிக்குழு முன்மொழிந்துள்ள ரூ.30,375 கோடி ஒதுக்கீட்டிலான ஊரக குடிநீர் விநியோகம் மற்றும் துப்புரவுத் திட்டம் வரும் நிதியாண்டில் ஊரக உள்ளாட்சி அமைப்புகள் மூலம் அமலாக்கப்படும். திறந்தவெளியில் மலம் கழிக்கும் நிலை இல்லாததோடு பிறவற்றையும் உள்ளடக்கிய இந்தத் திட்டத்தில் மகாத்மா காந்தி ஊரக வேலை உறுதித் திட்டத்தோடு, நிலத்தடி நீர் நிர்வாகமும், புதிதாகத் தொடங்கப்பட்டுள்ள ஜல் ஜீவன் இயக்கமும் இணைக்கப்படும். புதிதாக உருவாக்கப்படும் வீடுகளில் கழிப்பறை கட்ட ஊக்கத்தொகை வழங்குவதற்கான தொகை ரூ.12,000 கோடியாக இருக்கும். இதற்கு தற்போதுள்ள விதிமுறைகளே தொடரும். திட மற்றும் திரவக்கழிவு மேலாண்மைக்கு நிதி அளிக்கும் விதிமுறைகள் வீடுகளின் எண்ணிக்கைக்கு ஏற்ப மாறுபடும். மேலும், கிராமப் பஞ்சாயத்துகள் மூலம் கிராம அளவில் சமூக நிர்வாக துப்புரவு வளாகம் கட்டுவதற்கான நிதியுதவி ஒவ்வொரு வளாகத்திற்கும் ரூ.2 லட்சத்திலிருந்து, ரூ.3 லட்சமாக உயர்த்தப்பட்டுள்ளது. விரைவில் அறிவிக்கப்படவுள்ள செயல்பாட்டு விதிமுறைகளின்படி, மாநிலங்களும், யூனியன் பிரதேசங்களும் இந்தத் திட்டத்தை செயல்படுத்தும். மத்திய அரசுக்கும், மாநிலங்களுக்கும் இடையேயான நிதிப்பகிர்வு வடகிழக்கு மாநிலங்களுக்கும், இமயமலை மாநிலங்களுக்கும், ஜம்மு காஷ்மீர் யூனியன் பிரதேசத்திற்கும் 90:10 என்ற விகிதத்திலும், மற்ற மாநிலங்களுக்கு 60:40 என்ற விகிதத்திலும், மற்ற யூனியன் பிரதேசங்களுக்கு 100:0 என்ற விகிதத்திலும் இருக்கும். 02.10.2014 அன்று இந்தத் திட்டம் தொடங்கப்பட்ட காலத்தில் ஊரகப் பகுதிகளில் துப்புரவு நிலை 38.7 சதவீதமாக இருந்தது. இந்த இயக்கம் தொடங்கப்பட்டதிலிருந்து 10 கோடிக்கும் அதிகமான கழிப்பறைகள் கட்டப்பட்டன. இதன்பயனாக 2019 அக்டோபர் 2-ஆம் தேதி அனைத்து மாநிலங்களும் ஊரகப்பகுதிகளைத் திறந்தவெளி கழிப்பிடம் அற்றவையாக அறிவித்தன.
சம்வத்சரி தினம் – பிரதமர் வாழ்த்து

சம்வத்சரி தினத்தை முன்னிட்டு பிரதமர் திரு. நரேந்திர மோடி மக்களுக்கு வாழ்த்து தெரிவித்துள்ளார். “சம்வத்சரி வாழ்த்துகள். சமூகத்தின் நல்லிணக்கத்தை இந்நாள் மேலும் அதிகரிக்கட்டும். மிச்சாமி துக்காதம்” என்று பிரதமர் தனது வாழ்த்து செய்தியில் கூறியுள்ளார்.
பிகாரின் முன்னேற்றத்திற்கு தேவையான தொடர்பு வசதியை மேம்படுத்தியுள்ள தர்பங்கா விமான நிலையம் குறித்து பிரதமர் மகிழ்ச்சி

பிகாரின் முன்னேற்றத்திற்கு முக்கிய பங்காற்றும் வகையில் உருவாகி இருப்பதற்காகவும், தொடர்பு வசதியை மேம்படுத்தி இருப்பதற்காகவும் தர்பங்கா விமான நிலையம் குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். தனது தந்தையுடன் முதல் முறையாக விமானத்தில் பயணிப்பதாக தெரிவித்த டிவிட்டர் பயனர் ஒருவரின் பதிவுக்கு பதிலளித்துள்ள பிரதமர், “இதை அறிந்துகொள்வதற்கு மகிழ்ச்சி அடைகிறேன்! விமான போக்குவரத்து துறையை பொருத்த வரையில், தொடர்பு மற்றும் வசதிகளை மேம்படுத்த நாங்கள் பணியாற்றி வருகிறோம். பிகார் வளர்ச்சியில் முக்கிய பங்காற்றும் வகையில் தர்பங்கா விமான நிலையம் உருவாகி உள்ளது,” என்று கூறியுள்ளார். —–
தண்டனை அளிக்கப்பட்ட நபர்களை இடம் மாற்றம் செய்து கொண்டு வருவதற்கான ஐரோப்பிய சபை உடன்பாட்டிற்கு ஒப்புதல்

பிரதமர் திரு நரேந்திர மோடி தலைமையிலான மத்திய அமைச்சரவை கீழ்க்கண்டவற்றிற்கு ஒப்புதல் அளித்துள்ளது. (I) தண்டனை அளிக்கப்பட்ட நபர்களை இடம் மாற்றம் செய்து கொண்டு வருவதற்கான ஐரோப்பிய சபையின் உடன்பாட்டை இந்தியா பெறுவதற்கு ஐரோப்பிய சபைக்கு கடிதம் ஒன்றின் மூலம் முறையான வேண்டுகோள் அனுப்புவது. (II) ஐரோப்பிய சபையிடமிருந்து முறையான அழைப்பு பெற்றவுடன் இந்த உடன்பாட்டில் ஒரு பங்குதாரராக சேர்ந்து கொண்டு தண்டனை பெற்ற நபர்கள் கொண்டு வரும் உடன்பாட்டை செயல்படுத்துதல். தண்டனை பெற்ற நபர்களை கொண்டு வருவதற்கான ஐரோப்பிய சபையின் பல தரப்பு உடன்பாட்டில் சேருவதன் மூலம் இந்த அமைப்பில் உள்ள 64 நாடுகளுடன் இது தொடர்பாக தனித்தனியாக இருதரப்பு ஒப்பந்தங்கள் மேற்கொள்ளுவது தவிர்க்கப்படுகிறது. இந்த உடன்பாட்டில் சேருவதால் ஐரோப்பிய சபையின் நாடுகளில் சிறையில் உள்ள இந்தியர்கள் தங்கள் தண்டனையின் எஞ்சிய காலத்தை தங்கள் குடும்பங்களுக்கு அருகில் அனுபவிக்க வகை செய்யப்படுகிறது. இதன் மூலம் இத்தகையோரின் சமுதாய மறுவாழ்வு நடைமுறைகள் எளிதாக்கப்படும் வாய்ப்பு ஏற்படுகிறது. பின்னணி தண்டனை பெற்ற நபர்களை கொண்டு வருவதற்கான ஐரோப்பிய சபை உடன்பாடு 1983ஆம் ஆண்டு ஏப்ரல் 12ஆம் தேதி ஏற்பட்டது. இது 1985ஆம் ஆண்டு ஜூலை 1ஆம் தேதி முதல் நடைமுறைக்கு வந்தது. இதுவரை மொத்தம் 64 நாடுகள் இந்த உடன்பாட்டிற்கு ஒப்புதல் அளித்துள்ளன. 2004ஆம் ஆண்டிற்கு முன்னதாக வெளிநாட்டு கைதிகள் அவர்களது சொந்த நாட்டிற்கு கொண்டு செல்லப்பட்டு தண்டனையின் எஞ்சிய காலத்தை அங்கு அனுபவிக்க எந்த வாய்ப்பும் இல்லாமல் இருந்தது. அதேபோல, இந்திய வம்சாவழி கைதிகள் வெளிநாட்டு நீதிமன்றங்களால் தண்டனை விதிக்கப்பட்டு சிறையில் இருந்தால் அவர்கள் தண்டனை காலத்தை இந்தியாவில் அனுபவிக்கவும் இயலாமல் இருந்தது. மனிதநேய அடிப்படையில் இந்தியச் சிறைகளில் உள்ள வெளிநாட்டவரை அவர்களது சொந்த நாடுகளுக்கும், வெளிநாட்டுச் சிறைகளில் இருக்கும் இந்தியக் கைதிகளை இந்தியாவுக்கும் கொண்டு வந்து தண்டனையின் எஞ்சிய காலத்தை அவரவர் நாடுகளிலேயே அனுபவிக்கச் செய்வது, அவர்களது குடும்பத்தினர் அவர் அருகில் இருப்பதற்கு உதவுவதுடன் அவர்களது மறு வாழ்வுக்கும் பேருதவியாக இருக்கும் என்று கருதப்பட்டது. எனவே, 2003ஆம் ஆண்டு கைதிகளை திரும்பக் கொண்டுவரும் சட்டம் இயற்றப்பட்டது. இச்சட்டத்தின் குறிக்கோள்களை நிறைவேற்ற இந்த வகையில் பரஸ்பரம் அக்கறையுள்ள நாடுகளுடன் ஒப்பந்தம் செய்து கொள்வது அவசியம். இதுவரை 27 நாடுகளுடன் இத்தகைய இருதரப்பு ஒப்பந்தங்கள் செய்து கொள்ளப்பட்டுள்ளன. மேலும் பல தரப்பு ஒப்பந்தமான இண்டர் அமெரிக்கன் உடன்பாட்டிற்கும் ஒப்புதல் அளிக்கப்பட்டுள்ளது. இந்த இண்டர் அமெரிக்கன் உடன்பாடு அமெரிக்க அரசுகள் அமைப்பு உறுப்பு நாடுகளிடையே கையெழுத்தானது என்றாலும் இந்த அமைப்பு சாராத நாடுகளுக்கும் அது அனுமதிக்கப்பட்டுள்ளது. தற்போது, இந்தியா இந்த வகையில் 36 நாடுகளுடன் செயல்பாட்டு அளவில் ஒப்பந்தங்களை செய்து கொண்டுள்ளது. (பல தரப்பு உடன்பாட்டின்படி 20 நாடுகள் மற்றும் இண்டர் அமெரிக்கா உடன்பாட்டின்படி 16 நாடுகள்) அவையாவன; பிரிட்டன், மொரீஷியஸ், பிரான்ஸ், பல்கேரியா, எகிப்து, தென்கொரியா, வங்காளதேசம், இலங்கை, கம்போடியா, இஸ்ரேல், ஐக்கிய அரபு எமிரெட், ஈரான், இத்தாலி, மாலத்தீவுகள், துருக்கி, தாய்லாந்து, ரஷ்யா, குவைத், ஹாங்காங், அர்ஜென்டினா, பெலீஷ், கனடா, செக் குடியரசு, சிலி, கோஸ்டா ரிகா, ஈக்வெடார், எல் சால்வடார், குவாதிமலா, மெக்சிகோ, நிகரகுவா, பனாமா, பராகுவே, அமெரிக்கா, உருகுவே மற்றும் வெனிசூலா.
குறு, சிறு மற்றும் நடுத்தர தொழில்களுக்கு பெரும் ஆதரவு மற்றும் உதவித் திட்டத்தை  நவம்பர் 02,  2018 அன்று பிரதமர் தொடங்கி வைக்கிறார்

பிரதமர் திரு. நரேந்திர மோடி குறு, சிறு மற்றும் நடுத்தர தொழில்களுக்கு பெரும் ஆதரவு மற்றும் மேம்பாட்டுக்கு தூண்டுதலை அளிக்கும் திட்டத்தை புதுதில்லி விஞ்ஞான்பவனில் நவம்பர் 02, 2018 அன்று துவக்கி வைக்கிறார். தில்லியைத் தவிர இதே நிகழ்வுகள் நாடு முழுவதும் 100 பகுதிகளில் நடக்கவிருக்கிறது. இதில் மத்திய அமைச்சர்கள், மாநில அமைச்சர்கள் பங்கேற்க உள்ளனர். இந்தப் பகுதிகள் அனைத்தும் தில்லியில் பிரதமர் நிகழ்த்தும் சிறப்பு உரையின் முக்கிய நிகழ்வுடன் இணைக்கப்படும். குறு, சிறு மற்றும் நடுத்தர தொழில்துறைக்கு முக்கியமானதாகக் கருதப்படும் பல்வேறு விவரங்கள் குறித்து பிரதமர் பேசுவார் என்று எதிர்பார்க்கப்படுகிறது. அண்மைக் காலமாக குறு, சிறு, மற்றும் நடுத்தர தொழில்துறைக்கு மத்திய அரசு அதிக அளவில் முன்னுரிமை அளித்து வருகிறது. நேரடியாக சென்று ஆதரவளிக்கும் நிகழ்வுகள் அடுத்த 100 நாட்களுக்கு நாடு முழுவதும் தொடரும். இத்துறைக்கான முயற்சிகளுக்கு பெரிய அளவிலான உந்து சக்தியை இந்த நிகழ்வு வழங்கும் என்று எதிர்பார்க்கப்படுகிறது. இந்நிகழ்வின் முன்னேற்றம், ஒரு இயக்கத்தின் அடிப்படையில் அமல்படுத்தப்படும். மத்திய மற்றும் மாநில அரசுகளின் மூத்த அதிகாரிகள் தொடர்ந்து கண்காணிக்கும் வகையில் இந்நிகழ்வு அமையும். மத்திய நிதி மற்றும் கார்ப்பரேட் விவகாரங்கள் துறை அமைச்சர் திரு. அருண் ஜேட்லி குறு, சிறு மற்றும் நடுத்தர தொழில்கள் துறை இணை அமைச்சர் (தனிப்பொறுப்பு) திரு. கிரிராஜ் சிங் உள்ளிட்டோர் இந்நிகழ்வில் பங்கேற்பார்கள்.
காசி தமிழ் சங்கம் குறித்த தமது உற்சாகத்தை பிரதமர் வெளிப்படுத்தியுள்ளார்

இந்தியாவின் வடக்கு மற்றும் தெற்கு பகுதிகளுக்கு இடையே நிலவி வரும் நீண்ட கால இணைப்பைப் போற்றும் வகையிலான காசி தமிழ் சங்கம் குறித்த தமது மகிழ்ச்சியை பிரதமர் திரு நரேந்திர மோடி வெளிப்படுத்தியுள்ளார். தமிழ் மொழியின் அழகு மற்றும் கலாச்சாரத்தை மட்டுமல்லாமல், ஒரே பாரதம், உன்னத பாரதம் என்ற உணர்வையும் இந்த நிகழ்ச்சி கொண்டாடுவதாக பிரதமர் குறிப்பிட்டார். மத்திய இணையமைச்சர் டாக்டர் எல். முருகனின் ட்விட்டர் பதிவைப் பகிர்ந்து, ட்வீட் செய்துள்ள பிரதமர் கூறியிருப்பதாவது: “காசி தமிழ் சங்கம் என்ற குறிப்பிட்ட நிகழ்ச்சி எனக்கு மிகுந்த உற்சாகத்தை அளிக்கிறது. இந்நிகழ்ச்சி ஒரே பாரதம், உன்னத பாரதம் என்ற உணர்வையும், இனிமையான தமிழ் மொழியையும் அதன் கலாச்சாரத்தையும் கொண்டாடும்.”
சுகாதாரம் மற்றும் மருத்துவ விஞ்ஞானம் ஆகிய துறைகளில் ஒத்துழைப்புக்கான இந்தியா – பாப்புவா நியு கினியா புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்

சுகாதாரம் மற்றும் மருத்துவ விஞ்ஞானம் ஆகிய துறைகளில் ஒத்துழைப்புக்கான இந்தியா – பாப்புவா நியு கினியா புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்தது. சுகாதாரத் துறையில் கூட்டுத் திட்டங்கள் மூலம் மத்திய சுகாதாரம் குடும்பநலத்துறை அமைச்சகத்துக்கும் பாப்புவா நியு கினியா சுகாதார மற்றும் HIV / AIDS அமைச்சகத்துக்கும் இடையிலான இந்த இருதரப்பு புரிந்துணர்வு ஒப்பந்தம் ஒத்துழைப்பை ஊக்குவிக்கும். இந்தியாவுக்கும் பாப்புவா நியு கினியாவுக்கும் இடையிலான இருதரப்பு உறவுகளையும் இந்த ஒப்பந்தம் வலுப்படுத்தும்.